|  |  |  |  |  |
| --- | --- | --- | --- | --- |
| **Litovské kráľovstvo*lit. Lietuvos Karalystė***

|  |  |  |
| --- | --- | --- |
| ↓ | **1251 – 1263** | Litovské veľkokniežatstvo → |

|  |
| --- |
| Štátny znakznak |

 |
| **Geografia**

|  |
| --- |
| Mapa štátu Zelená: rozsah Litvy v roku 1251; tmavozelená: územia obsadené od roku 1263 |

 |
| Hlavné mesto | Kernavė |
| **Obyvateľstvo** |
| Jazyky | litovčina, stará bieloruština |
| Náboženstvo | baltský polyteizmus (pohanstvo), rímskokatolícke, pravoslávne |
| **Štátny útvar** |
| Štátne zriadenie | dedičná monarchia |
| Vznik | vyhlásenie kráľovstva (17. júl 1251) korunovácia Mindauga (6. júl 1253) |
| Zánik | zavraždenie Mindauga (1263) |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Litovské kniežatstvo | Litovské kniežatstvo |
| baltské kmene | baltské kmene |

 | **Nástupnícke štáty:**

|  |  |
| --- | --- |
| Litovské veľkokniežatstvo | Litovské veľkokniežatstvo |

 |

 |

**Litovské kráľovstvo** (lit. *Lietuvos Karalystė*) je označenie pre litovský štát v rokoch 1251 až 1263, počas ktorých bolo územie dnešnej Litvy kráľovstvom. Mindaugas bol jediný korunovaný kráľ v dejinách Litvy. Deň 6. júl (deň korunovácie Mindauga) sa od roku 1991 v Litve oslavuje ako štátny sviatok pod názvom *Deň štátnosti*. Po zavraždení Mindauga v roku 1263 Litva stratila štatút kráľovstva. Vládcovia Litvy niesli následne titul veľkokniežaťa.

V dejinách Litvy boli dva pokusy o obnovenie kráľovstva - prvý podnikol Vytautas v roku 1429 a druhýkrát sa o to pokúsila Litovská rada v roku 1918.

Kráľ Mindaugas
--------------

Na začiatku 13. storočia bola Litva ešte stále pomerne nesúrodým územím, ktoré obývali rôzne pohanské baltské kmene. Konsolidácia litovských území začala na sklonku 12. storočia do celku, ktorý bol známy ako Litovské veľkokniežatstvo. V 30. rokoch 13. storočia sa na jeho čele objavil Mindaugas. V roku 1249 vypukli rozbroje medzi ním a jeho synovcami (Tautvilas a Edivydas). Každá strana hľadala spojencov medzi susedmi Litvy. Mindaugas sa rozhodol pre livónsky rád, ktorý mu mohol zabezpečiť nielen vojenské posily, ale aj kráľovskú korunu výmenou za konvertovanie na kresťanstvo. Štatút kráľovstva Litva získala 17. júla 1251, keď chelmnský biskup dostal príkaz od pápeža Inocenta IV. Samotná korunovácia prebehla o dva roky neskôr. V roku 1255 dostal Mindaugas povolenie od pápeža Alexandra IV. na korunováciu svojho syna a Litva sa tak stala dedičnou monarchiou.

Vďaka krstu a spojenectvu s livónskym rádom nastalo krátke obdobie mieru medzi Litvou a Livónskom. Mindaugas tak mohol rozšíriť územie Litvy smerom na východ. Mindaugov synovec Treniota ho naviedol, aby porušil dohodu s livónskym rádom a vyhlásil mu vojnu. Litve sa podarilo v rokoch 1259 a 1260 poraziť rád vo viacerých bitkách. Vplyv Treniotu v Litve silnel a jeho ciele sa postupne odklonili od Mindaugových priorít. Konflikt, ktorý vypukol medzi kráľom a jeho synovcom nakoniec viedol k zavraždeniu Mindauga a dvoch z jeho synov. Krajina sa oficiálne vrátila k pohanstvu, ktoré väčšina obyvateľov stále vyznávala. Tým Litva stratila kráľovský štatút a definitívne pokresťančenie Litvy nastalo v roku 1387.

Pozri aj
--------

* Dejiny Litvy
* Dejiny Bieloruska

Zdroj
-----

* *Tento článok je čiastočný alebo úplný preklad článku Kingdom of Lithuania na anglickej Wikipédii.*